               EURÓPSKA KOMISIA
            V Bruseli16. 5. 2022
            COM(2022) 218 final
            2022/0158(NLE)

            Návrh
            ROZHODNUTIE RADY
            o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd (Rozpočtový riadok 07 20 03 01 – Sociálne zabezpečenie)
            (Text s významom pre EHP)

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má prijať v mene Únie v Spoločnom výbore EHP v súvislosti s plánovaným prijatím rozhodnutia Spoločného výboru o zmene protokolu 31 k Dohode o EHP o spolupráci v špecifických oblastiach mimo štyroch slobôd

               2.Kontext návrhu

               2.1.Dohoda o EHP

               Dohoda o Európskom hospodárskom priestore (ďalej len „Dohoda o EHP“) zaručuje občanom a hospodárskym subjektom v EHP rovnaké práva a povinnosti v rámci vnútorného trhu. Stanovuje sa v nej začlenenie právnych predpisov EÚ týkajúcich sa štyroch slobôd v 30 štátoch EHP, ktoré pozostávajú z členských štátov EÚ, Nórska, Islandu a Lichtenštajnska. Dohoda o EHP sa okrem toho vzťahuje na spoluprácu v ďalších dôležitých oblastiach, ako sú výskum a vývoj, vzdelávanie, sociálna politika, životné prostredie, ochrana spotrebiteľa, cestovný ruch a kultúra, známe pod spoločným názvom „sprievodné a horizontálne“ politiky. Dohoda nadobudla platnosť 1. januára 1994. Európska únia je spolu so svojimi členskými štátmi zmluvnou stranou tejto dohody.

               2.2.Spoločný výbor EHP

               Za spravovanie Dohody o EHP je zodpovedný Spoločný výbor EHP. Predstavuje fórum na výmenu názorov v súvislosti s fungovaním Dohody o EHP. Svoje rozhodnutia prijíma konsenzom.

               2.3.Pripravovaný akt Spoločného výboru EHP

               Očakáva sa, že Spoločný výbor EHP prijme rozhodnutie Spoločného výboru EHP (ďalej len „pripravovaný akt“) týkajúce sa zmeny protokolu 31 k Dohode o EHP o spolupráci v špecifických oblastiach mimo štyroch slobôd.

               Účelom pripravovaného aktu je zabezpečiť, aby pokračovala spolupráca zmluvných strán Dohody o EHP, pokiaľ ide o činnosti Únie financované zo všeobecného rozpočtu Únie, ktoré sa týkajú voľného pohybu pracovníkov, koordinácie systémov sociálneho zabezpečenia, ako aj opatrení vzťahujúcich sa na migrantov vrátane migrantov z tretích krajín.

               V súlade s rozpočtovou politikou EÚ je účasť na činnosti EÚ možná až po uhradení zodpovedajúceho finančného príspevku. Úhrada sa však môže uskutočniť po prijatí tohto návrhu rozhodnutia Rady a po tom, ako EÚ vypracuje výzvu na poskytnutie príspevkov a predloží ju štátom EZVO, ktoré sú členmi EHP.

               Preto, aby sa preklenulo toto obdobie od 1. januára 2022 do prijatia príslušnej platby, bude návrh rozhodnutia Spoločného výboru účinný spätne od 1. januára 2022. Spätná účinnosť sa netýka práv a povinností dotknutých osôb a je v súlade so zásadou oprávneného očakávania.

                  Pripravovaný akt sa stane pre zmluvné strany záväzným v súlade s článkami 103 a 104 Dohody o EHP.

               3.Pozícia, ktorá sa má zaujať v mene Únie

               Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť Spoločnému výboru EHP predložiť pri najbližšej možnej príležitosti.

               Obsah a podstata návrhu pripojeného rozhodnutia Spoločného výboru EHP idú nad rámec úprav, ktoré sa dajú považovať za úpravy čisto technického charakteru v zmysle článku 1 ods. 3 nariadenia Rady č. 2894/94. Pozíciu Únie preto stanoví Rada.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  1
               .

               4.1.2.Uplatnenie na tento prípad

               Spoločný výbor EHP je orgán zriadený dohodou, konkrétne Dohodou o EHP. Akt, ktorý má Spoločný výbor EHP prijať, predstavuje akt s právnymi účinkami. Pripravovaný akt bude podľa medzinárodného práva záväzný v súlade s článkami 103 a 104 Dohody o EHP.

               Pripravovaný akt nedopĺňa ani nemení inštitucionálny rámec Dohody o EHP. Procesnoprávnym základom navrhovaného rozhodnutia je preto článok 218 ods. 9 ZFEÚ v spojení s článkom 1 ods. 3 nariadenia Rady č. 2894/94 o opatreniach na vykonávanie Dohody o Európskom hospodárskom priestore.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               Ak pripravovaný akt sleduje viacero cieľov zároveň alebo obsahuje viacero zložiek, ktoré sú nerozlučne spojené bez toho, aby jeden cieľ alebo zložka boli oproti ostatným vedľajšie, hmotnoprávny základ rozhodnutia podľa článku 218 ods. 9 ZFEÚ bude musieť výnimočne zahŕňať viaceré zodpovedajúce právne základy.

               4.2.2.Uplatnenie na tento prípad

                Pripravovaný akt sleduje ciele a obsahuje zložky v oblasti voľného pohybu pracovníkov a koordinácie systémov sociálneho zabezpečenia. Hmotnoprávnym základom sú preto články 46 a 48 ZFEÚ.

               4.3.Záver

               Právnym základom navrhovaného rozhodnutia by mali byť články 46 a 48 ZFEÚ v spojení s článkom 218 ods. 9 ZFEÚ a článkom 1 ods. 3 nariadenia Rady č. 2894/94 o opatreniach na vykonávanie Dohody o Európskom hospodárskom priestore.

               5.Vplyv na rozpočet

                  Nórsko, Island a Lichtenštajnsko finančne prispejú do rozpočtu Únie. Presná suma bude stanovená v súlade s ustanoveniami Dohody o EHP po prijatí tohto návrhu rozhodnutia Rady.

               6.Uverejnenie pripravovaného aktu

               Keďže aktom Spoločného výboru EHP sa zmení protokol 31 k Dohode o EHP o spolupráci v špecifických oblastiach mimo štyroch slobôd, je vhodné, aby sa po prijatí uverejnil v Úradnom vestníku Európskej únie.

               2022/0158 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd

                  (Rozpočtový riadok 07 20 03 01 – Sociálne zabezpečenie)

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na články 46 a 48 ZFEÚ v spojení s jej článkom 218 ods. 9,

               so zreteľom na nariadenie Rady (ES) 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  2
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  3
                (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 k Dohode o EHP o spolupráci v špecifických oblastiach mimo štyroch slobôd.

               (3)Je vhodné pokračovať v spolupráci zmluvných strán Dohody o EHP tak, aby zahŕňala spoluprácu týkajúcu sa voľného pohybu pracovníkov, koordinácie systémov sociálneho zabezpečenia, ako aj opatrení vzťahujúcich sa na migrantov vrátane migrantov z tretích krajín.

               (4)Protokol 31 k Dohode o EHP by sa preto mal zodpovedajúcim spôsobom zmeniť.

               (5)Pozícia Únie v Spoločnom výbore EHP by mala byť založená na návrhu rozhodnutia Spoločného výboru EHP uvedeného v prílohe k tomuto rozhodnutiu,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie prijať v Spoločnom výbore EHP k navrhovanej zmene protokolu 31 (o spolupráci v špecifických oblastiach mimo štyroch slobôd) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (2)

                        Ú. v. ES L 305, 30.11.1994, s. 6 – 8.

                     (3)

                        Ú. v. ES L 1, 3.1.1994, s. 3.

    ---documentbreak---

               EURÓPSKA KOMISIA
            V Bruseli16. 5. 2022
            COM(2022) 218 final

            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd(Rozpočtový riadok 07 20 03 01 – Sociálne zabezpečenie)

               PRÍLOHA

               ROZHODNUTIE SPOLOČNÉHO VÝBORU EHP

               č. [...]

               z […],

               ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,

               keďže:

               (1)Je vhodné pokračovať v spolupráci zmluvných strán Dohody o EHP, pokiaľ ide o činnosti Únie financované zo všeobecného rozpočtu Únie, ktoré sa týkajú voľného pohybu pracovníkov, koordinácie systémov sociálneho zabezpečenia, ako aj opatrení vzťahujúcich sa na migrantov vrátane migrantov z tretích krajín.

               (2)Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2022,

               PRIJALA TOTO ROZHODNUTIE:

               Článok 1

               V článku 5 ods. 5 a 14 protokolu 31 k Dohode o EHP sa slová „rozpočtový rok 2021“ nahrádzajú slovami „rozpočtové roky 2021 a 2022“.

               Článok 2

               Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP
                  1*.

               Uplatňuje sa od 1. januára 2022.

               Článok 3

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli […]

                  Za Spoločný výbor EHP

                  predseda

                  […]

                  tajomníci

                  Spoločného výboru EHP

                  […]

                     (1)
                  *
                        [Ústavné požiadavky neboli oznámené.] [Ústavné požiadavky boli oznámené.]


               EURÓPSKA KOMISIA
            V Bruseli16. 5. 2022
            COM(2022) 205 final
            2022/0150(NLE)

            Návrh
            ROZHODNUTIE RADY
            o pozícii, ktorá sa má prijať v mene Európskej únie v Spoločnom výbore EHP k zmene protokolu 31 k Dohode o EHP o spolupráci v špecifických oblastiach mimo štyroch slobôd a protokolu 32 o finančných úpravách na vykonávanie článku 82 (InvestEU)
            (Text s významom pre EHP)

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má prijať v mene Únie v Spoločnom výbore EHP v súvislosti s plánovaným prijatím rozhodnutia Spoločného výboru o zmene protokolu 31 k Dohode o EHP o spolupráci v špecifických oblastiach mimo štyroch slobôd a protokolu 32 o finančných úpravách na vykonávanie článku 82

               2.Kontext návrhu

               2.1.Dohoda o EHP

               Dohoda o Európskom hospodárskom priestore (ďalej len „Dohoda o EHP“) zaručuje občanom a hospodárskym subjektom v EHP rovnaké práva a povinnosti v rámci vnútorného trhu. Stanovuje sa v nej začlenenie právnych predpisov EÚ týkajúcich sa štyroch slobôd v 30 štátoch EHP, ktoré pozostávajú z členských štátov EÚ, Nórska, Islandu a Lichtenštajnska. Dohoda o EHP sa okrem toho vzťahuje na spoluprácu v ďalších dôležitých oblastiach, ako sú výskum a vývoj, vzdelávanie, sociálna politika, životné prostredie, ochrana spotrebiteľa, cestovný ruch a kultúra, známe pod spoločným názvom „sprievodné a horizontálne“ politiky. Dohoda nadobudla platnosť 1. januára 1994. Európska únia je spolu so svojimi členskými štátmi zmluvnou stranou tejto dohody.

               2.2.Spoločný výbor EHP

               Za spravovanie Dohody o EHP je zodpovedný Spoločný výbor EHP. Predstavuje fórum na výmenu názorov v súvislosti s fungovaním Dohody o EHP. Svoje rozhodnutia prijíma konsenzom.

               2.3.Pripravovaný akt Spoločného výboru EHP

               Očakáva sa, že Spoločný výbor EHP prijme rozhodnutie Spoločného výboru EHP (ďalej len „pripravovaný akt“) týkajúce sa zmeny protokolu 31 k Dohode o EHP o spolupráci v špecifických oblastiach mimo štyroch slobôd a protokolu 32 o finančných úpravách na vykonávanie článku 82.

               Účelom pripravovaného aktu je rozšíriť spoluprácu zmluvných strán Dohody o EHP tak, aby zahŕňala účasť štátov EZVO, ktoré sú členmi EHP, v Programe InvestEU. Nariadenie Európskeho parlamentu a Rady (EÚ) 2021/523 z 24. marca 2021, ktorým sa zriaďuje program Digitálna Európa a zrušuje rozhodnutie (EÚ) 2015/1017
                  1
               , sa má preto začleniť do Dohody o EHP.

                  Keďže Lichtenštajnsko nevyjadrilo záujem o účasť na Programe InvestEU, návrh rozhodnutia Spoločného výboru EHP sa týka len Nórska a Islandu. Štáty EZVO, ktoré sú členmi EHP, sa takisto rozhodli nezúčastňovať sa na Poradenskom centre InvestEU a môžu sa rozhodnúť zúčastniť sa na jednom alebo viacerých finančných produktoch v rámci zložky Fondu InvestEU v zodpovednosti EÚ. S cieľom umožniť primeraný finančný príspevok štátov EZVO, ktoré sú členmi EHP, sa takýto príspevok zakladá na rizikovom profile finančných produktov, na ktorých sa rozhodnú zúčastniť. Príspevok štátov EZVO, ktoré sú členmi EHP, zvýši záruku EÚ.

               Na účely výpočtu finančného príspevku štátov EZVO, ktoré sú členmi EHP, do Fondu InvestEU nemusí faktor proporcionality stanovený v článku 82 ods. 1 Dohody o EHP pre rozpočtové riadky presne odrážať podiel účasti na Fonde InvestEU prostredníctvom príslušných finančných produktov. Štáty EZVO preto v súlade s článkom 8 protokolu 32 uzatvoria dohody o príspevku s EÚ, ktorá bude zastúpená Komisiou. Vzhľadom na to, že finančný príspevok sa poskytuje prostredníctvom vybraných finančných produktov, je potrebné, aby sa na dohody o príspevku nechalo stanovenie výšky finančného príspevku štátov EZVO na záruku EÚ, a takisto aj stanovenie podmienok použitia tohto príspevku, ako aj stanovenie frekvencie a výšky platieb príspevku a napokon aj určenie pravidiel refundácie nevyužitých finančných prostriedkov a príjmov štátom EZVO.

               V súlade s rozpočtovou politikou EÚ môže k účasti na činnosti EÚ dôjsť až po uhradení zodpovedajúceho finančného príspevku. Úhrada sa však môže uskutočniť po prijatí tohto návrhu rozhodnutia Rady a po tom, ako Európska komisia vypracuje výzvu EÚ na poskytnutie príspevkov a predloží ju štátom EZVO, ktoré sú členmi EHP.

               Preto, aby sa preklenulo toto obdobie od 1. januára 2022 do prijatia príslušnej platby, bude návrh rozhodnutia Spoločného výboru takisto účinný spätne od 1. januára 2022. Spätná účinnosť sa netýka práv a povinností dotknutých osôb a je v súlade so zásadou oprávneného očakávania.

                  Pripravovaný akt sa stane pre zmluvné strany záväzným v súlade s článkami 103 a 104 Dohody o EHP.

               3.Pozícia, ktorá sa má prijať v mene Únie

               Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť Spoločnému výboru EHP predložiť pri najbližšej možnej príležitosti.

               Obsah a podstata návrhu pripojeného rozhodnutia Spoločného výboru EHP idú nad rámec úprav, ktoré sa dajú považovať za úpravy čisto technického charakteru v zmysle článku 1 ods. 3 nariadenia Rady č. 2894/94. Pozíciu Únie preto stanoví Rada.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“.
                  2

               4.1.2.Uplatnenie na tento prípad

               Spoločný výbor EHP je orgán zriadený dohodou, konkrétne Dohodou o EHP. Akt, ktorý má Spoločný výbor EHP prijať, predstavuje akt s právnymi účinkami. Pripravovaný akt bude podľa medzinárodného práva záväzný v súlade s článkami 103 a 104 Dohody o EHP.

               Pripravovaný akt nedopĺňa ani nemení inštitucionálny rámec Dohody o EHP. Procesnoprávnym základom navrhovaného rozhodnutia je preto článok 218 ods. 9 ZFEÚ v spojení s článkom 1 ods. 3 nariadenia Rady č. 2894/94 o opatreniach na vykonávanie Dohody o Európskom hospodárskom priestore.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               Ak pripravovaný akt sleduje viacero cieľov zároveň alebo obsahuje viacero zložiek, ktoré sú nerozlučne spojené bez toho, aby jeden cieľ alebo zložka boli oproti ostatným vedľajšie, hmotnoprávny základ rozhodnutia podľa článku 218 ods. 9 ZFEÚ bude musieť výnimočne zahŕňať viaceré zodpovedajúce právne základy.

               4.2.2.Uplatnenie na tento prípad

               Hmotnoprávny základ navrhovaného rozhodnutia zodpovedá hmotnoprávnemu základu právneho aktu, ktorý je ním začlenený do Dohody o EHP.

               „Program InvestEU“ je založený na hlavách ZFEÚ „Priemysel“ a „Hospodárska, sociálna a územná súdržnosť“ (článok 173 a článok 175 tretí odsek).

               Hmotnoprávnym základom navrhovaného rozhodnutia sú preto tieto ustanovenia: článok 173 a článok 175 tretí odsek ZFEÚ.

               4.3.Záver

               Právnym základom navrhovaného rozhodnutia by mal byť článok 173 a článok 175 tretí odsek ZFEÚ v spojení s článkom 218 ods. 9 ZFEÚ a článkom 1 ods. 3 nariadenia Rady č. 2894/94 o opatreniach na vykonávanie Dohody o Európskom hospodárskom priestore.

               5.Vplyv na rozpočet

                  Nórsko a Island finančne prispejú do rozpočtu Únie. Presná suma bude stanovená v súlade s ustanoveniami Dohody o EHP po prijatí tohto návrhu rozhodnutia Rady.

               6.Uverejnenie pripravovaného aktu

               Keďže aktom Spoločného výboru EHP sa zmení protokol 31 k Dohode o EHP o spolupráci v špecifických oblastiach mimo štyroch slobôd a protokol 32 o finančných úpravách na vykonávanie článku 82, je vhodné, aby sa po prijatí uverejnil v Úradnom vestníku Európskej únie.

               2022/0150 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v Spoločnom výbore EHP k zmene protokolu 31 k Dohode o EHP o spolupráci v špecifických oblastiach mimo štyroch slobôd a protokolu 32 o finančných úpravách na vykonávanie článku 82

                  (InvestEU)

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 173 a článok 175 tretí odsek v spojení s článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  3
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  4
                (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31, ktorý obsahuje ustanovenia týkajúce sa spolupráce v špecifických oblastiach mimo štyroch slobôd, a protokol 32 o finančných úpravách na vykonávanie článku 82.

               (3)Nariadenie Európskeho parlamentu a Rady (EÚ) 2021/523
                  5
                sa má začleniť do Dohody o EHP.

               (4)Protokol 31 (o spolupráci v špecifických oblastiach mimo štyroch slobôd) a protokol 32 (o finančných úpravách na vykonávanie článku 82) k Dohode o EHP by sa preto mali zodpovedajúcim spôsobom zmeniť.

               (5)Pozícia Únie v Spoločnom výbore EHP by mala byť založená na návrhu rozhodnutia Spoločného výboru EHP uvedeného v prílohe k tomuto rozhodnutiu,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie prijať v Spoločnom výbore EHP k navrhovanej zmene protokolu 31 (o spolupráci v špecifických oblastiach mimo štyroch slobôd) a protokolu 32 (o finančných úpravách na vykonávanie článku 82) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda/predsedníčka

                     (1)

                        Ú. v. EÚ L 107, 30.7.2021, s. 30 – 89.

                     (2)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (3)

                        Ú. v. ES L 305, 30.11.1994, s. 6 – 8.

                     (4)

                        Ú. v. ES L 1, 3.1.1994, s. 3.

                     (5)

                        Nariadenie Európskeho parlamentu a Rady (EÚ) 2021/523 z 24. marca 2021, ktorým sa zriaďuje Program InvestEU a ktorým sa mení nariadenie (EÚ) 2015/1017, Ú. v. EÚ L 107, 26.3.2021, s. 30 – 89.

    ---documentbreak---

               EURÓPSKA KOMISIA
            V Bruseli16. 5. 2022
            COM(2022) 205 final

            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v Spoločnom výbore EHP k zmene protokolu 31 k Dohode o EHP o spolupráci v špecifických oblastiach mimo štyroch slobôd a protokolu 32 o finančných úpravách na vykonávanie článku 82(InvestEU)

               PRÍLOHA

               ROZHODNUTIE SPOLOČNÉHO VÝBORU EHP

               Č. […]

               z [...],

               ktorým sa mení protokol 31 (o spolupráci v špecifických oblastiach mimo štyroch slobôd) a protokol 32 (o finančných úpravách na vykonávanie článku 82) k Dohode o EHP

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,

               keďže:

               (1)Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Európskeho parlamentu a Rady (EÚ) 2021/523 z 24. marca 2021, ktorým sa zriaďuje Program InvestEU a ktorým sa mení nariadenie (EÚ) 2015/1017
                  1
               .

               (2)Podľa článku 5 nariadenia (EÚ) 2021/523 sú príspevky štátov EZVO na záruku EÚ povolené na účely účasti na určitých finančných produktoch v rámci zložky Fondu InvestEU v zodpovednosti EÚ. Príspevky štátov EZVO na tvorbu rezerv na záruku EÚ môže sprevádzať nadväzná záruka pokrývajúca príslušný podmienený záväzok vo vzťahu k záruke EÚ. Štáty EZVO môžu alternatívne poskytnúť aj plný príspevok do Fondu InvestEU v hotovosti.

               (3)Podmienky účasti štátov EZVO a ich inštitúcií, podnikov, organizácií a štátnych príslušníkov na programoch Európskej únie sú stanovené v Dohode o EHP, najmä v jej článku 81.

               (4)Nariadením Rady (EÚ) 2020/2094 zo 14. decembra 2020, ktorým sa zriaďuje Nástroj Európskej únie na obnovu s cieľom podporiť obnovu po kríze COVID-19
                  2
               , sa prideľujú dodatočné vonkajšie pripísané príjmy na Program InvestEU zriadený nariadením Európskeho parlamentu a Rady (EÚ) 2021/523. V protokole 32 o finančných úpravách na vykonávanie článku 82 Dohody o EHP je vhodné objasniť, že na účely výpočtu finančných príspevkov štátov EZVO na Program InvestEU by sa základ pre výpočet mal zvýšiť o rozpočtové prostriedky zodpovedajúce vonkajším pripísaným príjmom podľa článku 3 ods. 1 nariadenia Rady (EÚ) 2020/2094 v súvislosti s ich účasťou na tomto programe.

               (5)Protokoly 31 a 32 k Dohode o EHP by sa preto mali zodpovedajúcim spôsobom zmeniť s cieľom umožniť začatie tejto rozšírenej spolupráce od 1. januára 2022,

               PRIJALA TOTO ROZHODNUTIE:

               Článok 1

               Za článok 19 (Zníženie hospodárskych a sociálnych rozdielov) protokolu 31 k Dohode o EHP sa dopĺňa tento článok:

               „Článok 20

               Zlepšenie konkurencieschopnosti a sociálno-ekonomickej konvergencie a súdržnosti v rámci Programu InvestEU

               1.Štáty EZVO sa od 1. januára 2022 zúčastňujú na činnostiach, ktoré môžu vyplynúť z tohto právneho predpisu Únie:

               -32021 R 0523: Nariadenie Európskeho parlamentu a Rady (EÚ) 2021/523 z 24. marca 2021, ktorým sa zriaďuje Program InvestEU a ktorým sa mení nariadenie (EÚ) 2015/1017 (Ú. v. EÚ L 107, 26.3.2021, s. 30).

               2.Štáty EZVO sa nezúčastňujú na činnosti Poradenského centra InvestEU.

               3.Štáty EZVO sa môžu rozhodnúť zúčastniť sa na jednom alebo viacerých finančných produktoch v rámci zložky Fondu InvestEU v zodpovednosti EÚ. Príspevok štátov EZVO sa zakladá na rizikovom profile finančných produktov, na ktorých sa rozhodnú zúčastniť. Príspevok štátov EZVO zvýši záruku EÚ.

               4.Na účely výpočtu finančného príspevku štátov EZVO do Fondu InvestEU sa v prípade rozpočtových riadkov neuplatňuje faktor proporcionality stanovený v článku 82 ods. 1 Dohody o EHP. Štáty EZVO v súlade s článkom 8 protokolu 32 uzatvoria dohody o príspevku s EÚ, ktorá bude zastúpená Komisiou. V dohodách o príspevku sa stanovia výšky finančného príspevku štátov EZVO na záruku EÚ, a takisto aj podmienky použitia tohto príspevku, ako aj frekvencia a výška platieb príspevku a napokon sa v nich určia aj pravidlá refundácie nevyužitých finančných prostriedkov a príjmov štátom EZVO.

               5.Ak príspevok štátov EZVO na záruku EÚ neposkytuje v plnej výške rezervy v hotovosti, t. j. tvorba rezerv je stanovená na menej ako 100 %, štáty EZVO sa zaväzujú pokryť príslušný podmienený záväzok neodvolateľnou, bezpodmienečnou a na požiadanie nadväznou zárukou. Nadväzná záruka sa poskytuje súčasne s podpisom dohody o príspevku.

               6.Lichtenštajnsko sa vyníma z účasti na tomto programe a neprispieva finančne na tento program.“

               Článok 2

               Text článku 1 ods. 10 protokolu 32 k Dohode o EHP sa nahrádza takto:

               „10. Na účely výpočtu operačného príspevku podľa článku 82 písm. a) a b) dohody viazané a platobné rozpočtové prostriedky zahrnuté do rozpočtu Európskej únie prijatého s konečnou platnosťou na príslušné roky na financovanie programu Horizont Európa [zriadeného nariadením Európskeho parlamentu a Rady (EÚ) 2021/695], Programu InvestEU [zriadeného nariadením Európskeho parlamentu a Rady (EÚ) 2021/523] a mechanizmu Únie v oblasti civilnej ochrany [upraveného rozhodnutím Európskeho parlamentu a Rady č. 1313/2013/EÚ] sa zvýšia o rozpočtové prostriedky zodpovedajúce vonkajším pripísaným príjmom prideleným na uvedené činnosti podľa článku 3 ods. 1 nariadenia Rady (EÚ) 2020/2094 zo 14. decembra 2020, ktorým sa zriaďuje Nástroj Európskej únie na obnovu s cieľom podporiť obnovu po kríze COVID-19
                  3
               .“

               Článok 3

               Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP
                  4*.

               Uplatňuje sa od 1. januára 2022.

               Článok 4

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli […].

                  Za Spoločný výbor EHP

                  predseda

                  […]

                  tajomníci

                  Spoločného výboru EHP

                  […]

                     (1)

                        Ú. v. EÚ L 107, 26.3.2021, s. 30.

                     (2)

                        Ú. v. EÚ L 433I, 22.12.2020, s. 23.

                     (3)

                        Ú. v. EÚ L 433I, 22.12.2020, s. 23.

                     (4)
                  *
                        [Ústavné požiadavky neboli oznámené.] [Ústavné požiadavky boli oznámené.]


               EURÓPSKA KOMISIA
            V Bruseli16. 5. 2022
            COM(2022) 215 final
            2022/0153(NLE)

            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Osobitnom výbore pre colnú spoluprácu a pravidlá pôvodu v oblasti obchodu, pokiaľ ide o konzultácie stanovené v článku 63 ods. 3 Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej

               DÔVODOVÁ SPRÁVA

               1.Predmet návrhu

               Osobitný výbor pre colnú spoluprácu a pravidlá pôvodu v oblasti obchodu plánuje prijať rozhodnutie o konzultáciách podľa článku 63 ods. 3 Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej. Tento návrh sa týka rozhodnutia o pozícii, ktorá sa má v tejto veci zaujať v mene EÚ v Osobitnom výbore pre colnú spoluprácu a pravidlá pôvodu v oblasti obchodu.

               2.Kontext návrhu

               2.1.Dohoda o obchode a spolupráci medzi EÚ a Spojeným kráľovstvom

               Dohodou o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej (ďalej len „dohoda“) sa dovozu s pôvodom v zmluvnej strane dohody udeľuje prístup bez ciel a kvót v druhej zmluvnej strane, ak tento tovar spĺňa požiadavky týkajúce sa pravidiel pôvodu. V článku 63 dohody sa uvádza postup pre overenie pôvodu výrobkov. Takisto sa v ňom uvádza, že strany musia uskutočniť konzultácie, ak zmluvná strana odoprie preferenčné zaobchádzanie v súvislosti s výrobkom druhej zmluvnej strany napriek tomu, že vyvážajúca zmluvná strana vydala kladné stanovisko potvrdzujúce pôvod výrobku.

               2.2.Osobitný výbor pre colnú spoluprácu a pravidlá pôvodu v oblasti obchodu

               Podľa článku 8 ods. 1 písm. c) dohody Osobitný výbor pre colnú spoluprácu a pravidlá pôvodu v oblasti obchodu rieši záležitosti, na ktoré sa vzťahujú:

               – druhá časť prvý okruh hlava I kapitoly 2 a 5,

               – Protokol o vzájomnej administratívnej pomoci v colných záležitostiach a

               – ustanovenia týkajúce sa presadzovania práv duševného vlastníctva colnými orgánmi, colných poplatkov a platieb, určovania colnej hodnoty a opraveného tovaru.

               Podľa článku 121 ods. 2 písm. d) dohody Osobitný výbor pre colnú spoluprácu a pravidlá pôvodu v oblasti obchodu môže prijímať rozhodnutia alebo odporúčania o postupoch pre konzultácie podľa článku 63. Takisto môže prijímať rozhodnutia alebo odporúčania o všetkých technických alebo administratívnych záležitostiach týkajúcich sa vykonávania hlavy I kapitoly 2. Zahŕňa to vysvetľujúce poznámky zamerané na zabezpečenie jednotného uplatňovania pravidiel pôvodu.

               2.3.Pripravovaný akt Osobitného výboru pre colnú spoluprácu a pravidlá pôvodu v oblasti obchodu

               Cieľom pripravovaného aktu je stanoviť pravidlá pre konzultácie medzi zmluvnými stranami, ak zmluvná strana odoprie preferenčné zaobchádzanie v súvislosti s výrobkom druhej zmluvnej strany napriek tomu, že vyvážajúca zmluvná strana vydala kladné stanovisko k pôvodu výrobku.

               Pripravovaný akt sa stane pre zmluvné strany záväzným podľa článku 10 a článku 121 ods. 2 písm. d) dohody. Bude sa ním vykonávať článok 63 ods. 3 dohody. Podľa tohto článku musí Osobitný výbor pre colnú spoluprácu a pravidlá pôvodu v oblasti obchodu stanoviť konzultačný postup týkajúci sa konzultácií, ktoré zmluvné strany musia uskutočniť, ak nesúhlasia s uplatňovaním pravidiel pôvodu. Konkrétne ide o prípad, keď zmluvná strana odoprie preferenčné zaobchádzanie v súvislosti s výrobkom druhej zmluvnej strany napriek tomu, že vyvážajúca zmluvná strana po postupe overovania vydala kladné stanovisko potvrdzujúce pôvod výrobku. Podľa navrhovaných pravidiel musia zmluvné strany viesť konzultácie flexibilným spôsobom, ktorý napomáha komunikácii medzi oboma zmluvnými stranami a odôvodňuje odopretie preferenčného zaobchádzania.

               Pravidlom 1 sa stanovuje, ako môže zmluvná strana požiadať o konzultácie s druhou zmluvnou stranou. Zároveň sa ním sekretariát Osobitného výboru pre colnú spoluprácu a pravidlá pôvodu v oblasti obchodu ustanovuje ako kontaktné miesto.

               Pravidlom 2 sa stanovujú lehoty na zvolanie a ukončenie konzultačných zasadnutí. Navrhuje sa v ňom aj niekoľko možností týkajúcich sa spôsobu, ktorým sa môžu uskutočniť.

               Pravidlom 3 sa od zmluvných strán vyžaduje, aby pred každým zasadnutím oznámili plánované zloženie svojich delegácií.

               Pravidlom 4 sa stanovuje jazykový režim konzultácií a príslušné dokumenty, ktoré treba rozdať vopred.

               Pravidlom 5 sa stanovujú podrobné aspekty a lehoty na vypracovanie zápisníc zo zasadnutí.

               Pravidlom 6 sa od zmluvných strán vyžaduje, aby sa pokúsili dosiahnuť vzájomne uspokojivé riešenie. Objasňuje sa v ňom aj to, kedy sa lehota na konzultácie bude považovať za uplynutú, pričom sa uvádza, že sa za uplynutú nebude považovať, ak sa konzultácia neuskutočnila z dôvodov, ktoré možno pripísať jednej zo strán.

               3.Pozícia, ktorá sa má zaujať v mene EÚ

               Rada by mala stanoviť pozíciu, ktorú EÚ musí zaujať v Osobitnom výbore pre colnú spoluprácu a pravidlá pôvodu v oblasti obchodu, pokiaľ ide o prijatie rokovacieho poriadku pre konzultácie podľa článku 63 ods. 3 dohody. Výsledkom bude lepšia právna regulácia a väčšia transparentnosť.

               Navrhovaný postup nemá vplyv na podstatu pravidiel pôvodu podľa dohody.

               4.Právny základ

               4.1.Procesnoprávny základ

               4.1.1.Zásady

               Článkom 218 ods. 9 Zmluvy o fungovaní Európskej únie (ZFEÚ) sa umožňuje prijať rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán.

               4.1.2.Uplatnenie na tento prípad

               Dohodou sa zriadil Osobitný výbor pre colnú spoluprácu a pravidlá pôvodu v oblasti obchodu. Ide teda o orgán zriadený dohodou.

               Akt, ktorý má Osobitný výbor pre colnú spoluprácu a pravidlá pôvodu v oblasti obchodu prijať, predstavuje akt s právnymi účinkami. Pre zmluvné strany sa stane záväzným podľa článku 10 a článku 121 ods. 2 písm. d) dohody.

               Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, ku ktorému sa zaujíma pozícia v mene EÚ. Pripravovaný akt môže mať dva ciele, z ktorých jeden možno určiť za hlavný a druhý len za vedľajší, alebo môže mať dve zložky, z ktorých jednu možno určiť za hlavnú a druhú len za vedľajšiu. V tomto prípade rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý zodpovedá hlavnému alebo prevažujúcemu cieľu alebo zložke.

               4.2.2.Uplatnenie na tento prípad

               Hlavným cieľom a obsahom pripravovaného aktu je stanovenie postupu pre konzultácie podľa článku 63 ods. 3 dohody pre prípad, ak zmluvná strana odoprie preferenčné zaobchádzanie v súvislosti s výrobkom druhej zmluvnej strany.

               4.3.Záver

               Právnym základom navrhovaného rozhodnutia by mal byť článok 207 ods. 4 prvý pododsek ZFEÚ v spojení s článkom 218 ods. 9 ZFEÚ.

               2022/0153 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v Osobitnom výbore pre colnú spoluprácu a pravidlá pôvodu v oblasti obchodu, pokiaľ ide o konzultácie stanovené v článku 63 ods. 3 Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Dohoda o obchode a spolupráci, ktorou sa zakladá vzťah medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej (ďalej len „dohoda“), bola uzavretá rozhodnutím Rady 2020/2252 z 29. decembra 2020 a nadobudla platnosť 1. mája 2021.

               (2)Dohoda v článku 63 ods. 3 zahŕňa konzultačný postup v prípade odopretia preferencií. Podľa článku 121 ods. 2 písm. d) dohody o obchode a spolupráci môže Osobitný výbor pre colnú spoluprácu a pravidlá pôvodu v oblasti obchodu (ďalej len „výbor“) zriadený článkom 8 ods. 1 písm. c) dohody prijímať rozhodnutia alebo odporúčania týkajúce sa postupov konzultácií stanovených v článku 63 ods. 3 dohody o obchode a spolupráci. Podľa článku 10 dohody o obchode a spolupráci sú rozhodnutia výboru pre zmluvné strany záväzné.

               (3)Je vhodné, aby sa rozhodnutím Rady stanovila pozícia, ktorá sa má zaujať v mene EÚ vo výbore, keďže rozhodnutie výboru o pravidlách konzultácií ustanovených v článku 63 ods. 3 dohody o obchode a spolupráci bude mať právne účinky.

               (4)Stanovením pravidiel týkajúcich sa postupu konzultácií stanoveného v článku 63 ods. 3 dohody o obchode a spolupráci sa zabezpečí jasnosť a transparentnosť v prípade, že sa zmluvná strana rozhodne odoprieť preferenčné sadzobné zaobchádzanie v súvislosti s výrobkom druhej zmluvnej strany napriek kladnému stanovisku tejto druhej zmluvnej strany potvrdzujúcemu jeho status pôvodu.

               (5)Pozícia Únie vo výbore by preto mala byť založená na návrhu rozhodnutia výboru uvedenom v prílohe k tomuto rozhodnutiu,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie v Osobitnom výbore pre colnú spoluprácu a pravidlá pôvodu v oblasti obchodu, je založená na návrhu rozhodnutia tohto výboru pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               Článok 3

               Toto rozhodnutie je určené Komisii.

               V Bruseli

                     Za Radu

                     predseda/predsedníčka

    ---documentbreak---

               EURÓPSKA KOMISIA
            V Bruseli16. 5. 2022
            COM(2022) 215 final

            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie v Osobitnom výbore pre colnú spoluprácu a pravidlá pôvodu v oblasti obchodu, pokiaľ ide o konzultácie stanovené v článku 63 ods. 3 Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej

               PRÍLOHA

               Návrh

               ROZHODNUTIE OSOBITNÉHO VÝBORU EÚ A SPOJENÉHO KRÁĽOVSTVA pre colnú spoluprácu a pravidlá pôvodu v oblasti obchodu č.

               v rámci

               Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej, pokiaľ ide o postup konzultácií v prípade odopretia preferencií

               OSOBITNÝ VÝBOR pre colnú spoluprácu a pravidlá pôvodu v oblasti obchodu,

               so zreteľom na Dohodu o obchode a spolupráci, ktorou sa zakladá vzťah medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej (ďalej len „dohoda“), a najmä na jej článok 63 ods. 3 týkajúci sa zriadenia postupu konzultácií v prípade odopretia preferencií,

               keďže:

               (1)
                     Dohoda o obchode a spolupráci, ktorou sa zakladá vzťah medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej (ďalej len „dohoda“), bola uzavretá rozhodnutím Rady 2020/2252 z 29. decembra 2020 a nadobudla platnosť 1. mája 2021.

               (2)
                     Článkom 121 ods. 2 písm. d) dohody sa stanovuje, že Osobitný výbor pre colnú spoluprácu a pravidlá pôvodu v oblasti obchodu (ďalej len „výbor“) môže prijímať rozhodnutia alebo odporúčania týkajúce sa postupu konzultácie ustanoveného v článku 63 ods. 3 dohody.

               (3)
                     V článku 63 ods. 3 dohody sa stanovuje, že ak po doručení stanoviska vyvážajúcej strany potvrdzujúceho pôvod výrobku colný orgán dovážajúcej zmluvnej strany oznámi colnému orgánu vyvážajúcej zmluvnej strany svoj úmysel odoprieť preferenčné sadzobné zaobchádzanie, na žiadosť ktorejkoľvek zmluvnej strany sa do troch mesiacov odo dňa uvedeného oznámenia uskutočnia konzultácie, pričom sa môžu uskutočniť v súlade s postupom, ktorý stanovil výbor.

               (4)
                     V súlade s článkom 63 ods. 3 dohody sa majú stanoviť procesné pravidlá, aby sa uľahčilo dosiahnutie dohody medzi zmluvnými stranami v prípade, že napriek stanovisku druhej zmluvnej strany potvrdzujúcemu pôvod výrobku budú preferencie odopreté.

               PRIJAL TOTO ROZHODNUTIE:

               Článok 1

               Konzultácie uvedené v článku 63 ods. 3 dohody sa uskutočnia v súlade s rokovacím poriadkom uvedeným v prílohe k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               Uplatňuje sa od toho istého dňa.

               V/vo…

                  Za Osobitný výbor v oblasti obchodu

               Spolupredseda za EÚ a spolupredseda za Spojené kráľovstvo

               PRÍLOHA

               POSTUP PRE KONZULTÁCIE

               V SÚLADE S ČLÁNKOM 63 ODS. 3 DRUHÝM PODODSEKOM DOHODY O OBCHODE A SPOLUPRÁCI MEDZI EÚ A SPOJENÝM KRÁĽOVSTVOM

               Pravidlo 1

               1.Po tom, ako colný orgán dovážajúcej zmluvnej strany oznámi colnému orgánu vyvážajúcej zmluvnej strany svoj úmysel odoprieť preferenčné sadzobné zaobchádzanie, môže zmluvná strana predložiť druhej zmluvnej strane žiadosť o konzultácie podľa článku 63 ods. 3 druhého pododseku dohody o obchode a spolupráci medzi EÚ a Spojeným kráľovstvom (ďalej len „dohoda“).

               2.Žiadosť podáva člen sekretariátu Osobitného výboru pre colnú spoluprácu a pravidlá pôvodu v oblasti obchodu (ďalej len „výbor“) žiadajúcej zmluvnej strany členovi sekretariátu druhej zmluvnej strany e-mailom alebo v prípade potreby akýmkoľvek iným [tele]komunikačným prostriedkom, ktorý umožňuje zaznamenať jej odoslanie. Pokiaľ sa nepreukáže inak, takáto žiadosť sa považuje za prijatú v deň jej odoslania.

               Pravidlo 2

               1.Konzultácie sa zvolajú a ukončia do troch mesiacov odo dňa oznámenia úmyslu uvedeného v pravidle 1, pokiaľ sa zmluvné strany nedohodnú, že lehotu na konzultácie predĺžia. Počas tohto obdobia sa strany zmluvné môžu raz alebo viackrát stretnúť.

               2.Konzultácie sa uskutočnia osobne alebo prostredníctvom akýchkoľvek iných komunikačných prostriedkov, na ktorých sa zmluvné strany dohodnú. Ak sa konzultácie uskutočnia formou osobnej účasti, udeje sa tak na území tej zmluvnej strany, ktorej je žiadosť o konzultácie adresovaná, pokiaľ sa zmluvné strany nedohodnú inak.

               Pravidlo 3

               Únia a Spojené kráľovstvo sa 15 kalendárnych dní pred každým zasadnutím v rámci konzultácií navzájom cez sekretariát informujú o plánovanom zložení svojich delegácií, pričom uvedú meno a funkciu každého člena delegácie.

               Pravidlo 4

               1.Konzultácia sa uskutoční v angličtine.

               2.Písomné dokumenty, ktoré sú pre konzultáciu relevantné, sa cez sekretariát rozpošlú druhej zmluvnej strane. Môžu byť napísané v ktoromkoľvek úradnom jazyku Únie.

               Pravidlo 5

               1.Návrh zápisnice z každého konzultačného zasadnutia vypracuje úradník, ktorý koná ako člen sekretariátu odporujúcej zmluvnej strany, ktorá je hostiteľom zasadnutia, a to do ôsmich kalendárnych dní. Návrh zápisnice sa zašle na pripomienkovanie členovi sekretariátu druhej zmluvnej strany. Tento môže predložiť pripomienky do ôsmich kalendárnych dní.

               2.V zápisnici sa zhrnú konzultačné zasadnutia, pričom sa v prípade potreby uvedie:

               a)ktoré dokumenty boli predložené;

               b)akékoľvek vyhlásenie, ktoré sa má na žiadosť jednej zo zmluvných strán v zápisnici uviesť, a

               c)závery, ku ktorým sa dospelo a ktoré môžu zahŕňať predĺženie trvania konzultácie.

               3.Súčasťou zápisnice je príloha so zoznamom účastníkov, v ktorom sú za každú delegáciu uvedené mená a funkcie všetkých osôb, ktoré sa na zasadnutí zúčastnili.

               4.Sekretariát upraví návrh zápisnice na základe doručených pripomienok. Zrevidovaný návrh zápisnice schvália obe zmluvné strany do 28 dní od zasadnutia alebo v akejkoľvek inej lehote, na ktorej sa zmluvné strany dohodnú. Po schválení zápisnice nadobudne dosiahnutá dohoda účinnosť medzi zmluvnými stranami na konzultačnom zasadnutí, na ktorom bol uvedený záver prijatý.

               5.V prípade, že sa konzultácie uskutočnia písomne, výsledok konzultácií sa zaznamená v zápisnici z nasledujúceho zasadnutia výboru. Dohoda dosiahnutá počas konzultácií nadobudne účinnosť medzi zmluvnými stranami na konzultačnom zasadnutí, keď bol uvedený záver prijatý.

               Článok 6

               1.Zmluvné strany vynaložia maximálne úsilie, aby dospeli k vzájomne uspokojivému vyriešeniu veci v lehote na konzultácie uvedenej v pravidle 2. Ak zmluvné strany dosiahnu dohodu, táto dohoda je pre zmluvné strany záväzná.

               2.Na účely článku 63 ods. 3 tretieho pododseku dohody sa lehota na konzultácie uvedená v pravidle 2 považuje za uplynutú, keď sa skončí a zmluvné strany nesúhlasia s jej predĺžením, s výnimkou prípadov, keď sa konzultácia neuskutočnila z dôvodov, ktoré možno pripísať dovážajúcej zmluvnej strane.